પત્નીને સમજાવવાની કોશિશ કરી કે આ પ્રેમની કેવી વેદના છે જેમાં તું તારું ઘર ફૂંકી રહી છે અને સામેવાળાનું ઘર પણ એ ઝાળમાં આવી રહ્યું છે. આપણે એક સંતાન છે એનો તો વિચાર કર. રાકેશના કાઉન્સેલિંગની થોડો સમય અસર રહી. વળી, પ્રીતિને બીજું સંતાન પણ આવે એમ હતું એટલે એ થોડી પોતાની તબિયતની સંભાળ રાખવામાં પણ બિઝી રહેવા માંડી. દીકરાનો જન્મ થયો. બધાંએ બહુ વધામણી આપી. મિત્રોએ તો કહ્યું કે હવે તમારો પરિવાર કમ્પ્લીટ થયો. રાકેશ મનોમન એક પીડામાંથી પસાર થઈ રહ્યો હતો કે આ સંપૂર્ણતામાં પત્ની પૂર્ણ રીતે સાથે નથી.